Društvo likovnih i primenjenih umetnika Zemuna raspisuje konkurs za izlaganje u Umetničkoj galeriji Stara kapetanija tokom 2027. godine.
Konkurs je otvoren od 1. avgusta do 30. septembra 2026. godine. Pravo učešća imaju likovni i vizuelni umetnici, kustosi, istoričari umetnosti, teoretičari umetnosti, kao i autorski timovi.
O izboru prijavljenih projekata odlučuje Umetnički savet galerije najkasnije do 20. oktobra 2026. godine. Rezultati konkursa biće objavljeni na sajtu galerije, a svi prijavljeni kandidati biće obavešteni putem elektronske pošte.
Izabrani projekti treba da budu spremni za realizaciju od 1. marta 2027. godine
Prijava na konkurs treba da sadrži:
[bookmark: _GoBack]- Word dokument sa osnovnim podacima o autoru/autorki ili predlagaču projekta (ime i prezime, adresa, kontakt telefon i profesionalna biografija);
- koncept projekta u pisanoj formi (do 2.000 karaktera);
- vizuelnu prezentaciju projekta (do 10 fotografija u JPG formatu, rezolucije 300 dpi, ili jedan PDF dokument do 15 MB);
- tehničku specifikaciju projekta.
Prijave se šalju elektronskim putem na adresu:
konkurs2026@gmail.com
Galerija obezbeđuje:
- izlagački prostor;
- stručnu i tehničku podršku tokom postavke izložbe;
- promociju izložbe i komunikaciju sa medijima i publikom;
Naknada za realizaciju izložbe (12 izlagačkih dana):
Članovi i članice Društva likovnih i primenjenih umetnika Zemuna – 20.000 dinara
Akademski umetnici i umetnice, članovi ULUS-a i ULUPUDS-a – 24.000 dinara
Napomene: Svi ostali detalji realizacije izložbe biće definisani naknadnim dogovorom sa izlagačem. Postavka izložbe realizuje se isključivo u saradnji sa kustosom galerije. Po završetku izložbe izlagač je dužan da galerijski prostor vrati u prvobitno stanje.
Izlagačima se preporučuje da sredstva za realizaciju projekta (produkcija radova, opremanje, transport, putni troškovi, smeštaj i dr.) obezbede konkurisanjem kod opštinskih, gradskih, pokrajinskih i republičkih fondova, kao i drugih domaćih i međunarodnih izvora finansiranja.
Za sve dodatne informacije možete se obratiti putem e-mail adrese: galerija.s.kapetanija@gmail.com

